Komořany (Most)

Komořany () estas nomo de pereinta municipo en distrikto Most. Ĝi troviĝis 5 km okcidente de la malnova urbo Most en supermara alteco 231 metroj. La municipo estis likvidita en la jaroj 1986–1987 kaj ĝia katastro estis la 1-an de januaro 1988 almembrigita al Most. Hodiaŭ Komořany estas unu el ok lokaj partoj de la statuta urbo Most kaj ĝi konsistas el kvar bazaj setlejunuoj: Dřínov, Ervěnice, Komořany u Mostu kaj Třebušice. Meze de la eksa municipo kondukas transporta koridoro – ŝoseo I/13 el Most ĝis Chomutov kaj fervojlinio Ústí nad Labem – Chomutov. Sur la teritorio de municipo ankaŭ troviĝas hejtcentralo kaj elektrejo de kompanio United Energy kaj uzino Krušnohorské strojírny.

Historio
Komořany troviĝis sur bordo de Lago Komořany. La unua skribmencio pri la vilaĝo devenas el la jaro 1250.

La vivtenadon al la loĝantoj de Komořany alportis precipe la lago. Sed la lago iom post iom komenciĝis pleniĝi per ŝlimo, do en la 30-aj jaroj de la 19-a jarcento oni komencis kun ĝia senakvigo. La sekigo alportis evoluon de agrikulturo, el la nove estiĝintaj lokoj fariĝis fekundaj kampoj kaj paŝtejoj.

Dum ala dua mondmilito estis ĉirkaŭ Komořany establitaj kelke da tendaroj de trudlaboroj por laboristoj en la minejoj kaj industrio.   

En la jaro 1986 komenciĝis likvido de la municipo kaj al la 1-a de januaro 1988 falis ĝia katastra teritorio al urbo Most. Komořany estas unu el la lokaj partoj de Most, ĝi situas en la katastraj teritorioj Komořany u Mostu, Dřínov u Komořan, Ervěnice kaj Třebušice.

 Tragedio en Minejo Jupiter 1902 
Marde la 14-an de januaro 1902 en posttagmezaj horoj en la subterejon de Minejo Jupiter U Komořan traverŝiĝis la akvo el inundema regiono de rivero Bílina. En la tempo de katastrofo estis en la minejo 116 homoj, el kiuj nur 73 savis sin. Pro nombro de 43 viktimoj la superverŝo de la akvo en la minejon Jupiter farĝis unu el la plej grandaj katastrofoj en la historio de la ĉeĥa minad-afero.

 Loĝantaro 

 Memorindaĵoj 
 Kapelo de sankta Anna, en la jaro 1838 detruita kaj en 1846 konstruita pseŭdogotika kapelo.
 Empira kapelo el la 19-a jarcento en tombejo
 Pestkolono el la 80-aj jaroj de la 17-a jarcento translokigita ĝis Vtelno

 Pluaj fotoj 

Kategorio:Most
Kategorio:Vilaĝoj en distrikto Most
Kategorio:Katastraj teritorioj en Most
Kategorio:Pereintaj setlejoj en distrikto Most
Kategorio:Pereintaj setlejoj en Mosta baseno